Tien reeds dood by inisiasieskoleArgieffoto Tien seuns is reeds by inisiasieskole in die Oos-Kaap dood sedert die inisiasieseisoen drie weke gelede begin het. Die sterftes word glo toegeskryf aan beserings wat verband hou met besnydenisse. Mamnkeli Ngam, ŉ woordvoerder van die provinsiale departement van tradisionele sake, het egter gesê nadoodse ondersoeke word gedoen om die presiese oorsake van die seuns se dood te bepaal. Hy het ŉ beroep op ouers en gemeenskappe gedoen om die regering te help om sterftes by inisiasieskole te bekamp. Die inisiasieseisoen in die provinsie word erg ontwrig deur besnydenisse wat skeefloop grootliks as gevolg van die aantal onwettige skole wat bedryf word deur mense wat vinnig wil geld maak. Die polisie ondersoek die afsonderlike voorvalle.